Maskeret gerningsmand slog med pistollignende genstand og røvede 7.000 kr. og en mobiltelefon.

Overfaldet skete i en lejlighed på Vangen i Nørresundby kl. 21.30. En ven af lejlighedens 29-årige beboer var ved at gå, da han bliver skubbet til side af en mand, der ventede udenfor. Han slog den 29-årige i hovedet med det, der lignede en pistol, og stak af med de 7.000 kr. Gerningsmanden var muligvis udlænding, 170 cm høj, kraftig af bygning. Han bar elefanthue, sort trøje, hvide bukser og sorte sko. Oplysninger til Nordjyllands Politi på tlf. 114.